కెన్ రూథర్‌ఫోర్డ్

కెన్నెత్ రాబర్ట్ రూథర్‌ఫోర్డ్ (జననం 1965, అక్టోబరు 26) న్యూజీలాండ్ మాజీ క్రికెటర్. న్యూజీలాండ్ జాతీయ జట్టుతో పదేళ్ళపాటు కొనసాగాడు. 1990లలో కొంతకాలం కెప్టెన్‌గా ఉన్నాడు. న్యూజీలాండ్‌కు 50వ వన్డే క్యాప్ తో ఉన్నాడు.

 అంతర్జాతీయ కెరీర్ 
19 సంవత్సరాల వయస్సులో 1984–85లో వెస్టిండీస్‌లో న్యూజీలాండ్ పర్యటన సందర్భంగా అరంగేట్రం చేసిన రూథర్‌ఫోర్డ్ మొత్తం నాలుగు టెస్ట్ మ్యాచ్‌లలో ఆడాడు."The New Zealanders in West Indies, 1984–85", Wisden 1986, pp. 953–66. 

1985-86లో ఆస్ట్రేలియా పర్యటనకు ఎంపిక కాలేదు. షెల్ ట్రోఫీలో మూడు సెంచరీలతో 53.16 సగటుతో 638 పరుగులు చేశాడు.Shell Trophy batting averages 1985–86. Cricketarchive.com. Retrieved on 27 May 2018. ఆ తర్వాత 1986 ప్రారంభంలో ఆస్ట్రేలియా న్యూజీలాండ్‌లో పర్యటించినప్పుడు, టెస్ట్ జట్టులోకి తిరిగి వచ్చాడు. మిడిల్ ఆర్డర్ తో వచ్చి మూడు టెస్టుల్లో రెండు అర్ధశతకాలు సాధించాడు.

35 ఫస్ట్-క్లాస్ సెంచరీల చేశాడు. మూడు సంవత్సరాలపాటు న్యూజీలాండ్ జట్టుకు కెప్టెన్‌గా ఉన్నాడు. 18 ప్రయత్నాలలో రెండు టెస్టు విజయాలు సాధించాడు.

వన్ డే ఇంటర్నేషనల్స్‌లో కెప్టెన్‌గా పది మ్యాచ్‌లు గెలిచాడు. భారత్‌పై అత్యధిక అంతర్జాతీయ స్కోరు (108 పరుగులు) సాధించాడు. 1992 ప్రపంచ కప్ సెమీ-ఫైనల్‌కు చేరుకున్న న్యూజీలాండ్ జట్టులో సభ్యుడు.

 క్రికెట్ తర్వాత 
1997 న్యూ ఇయర్ ఆనర్స్‌లో, రూథర్‌ఫోర్డ్ క్రికెట్‌కు సేవలకు న్యూజీలాండ్ ఆర్డర్ ఆఫ్ మెరిట్‌లో సభ్యునిగా నియమించబడ్డాడు.

రూథర్‌ఫోర్డ్ 1995లో తన ఆత్మకథ, ఎ హెల్ ఆఫ్ ఎ వే టు మేక్ ఎ లివింగ్‌ను  ప్రచురించాడు. మైక్ క్రీన్‌తో కలిసి అతను యువ క్రికెటర్ల కోసం 1992లో కెన్ రూథర్‌ఫోర్డ్స్ బుక్ ఆఫ్ క్రికెట్ అనే పుస్తకాన్ని కూడా రాశాడు.National Library of New Zealand Catalogue Retrieved 3 July 2013.

క్రికెట్ ఆట నుండి రిటైర్మెంట్ తర్వాత, ఐరిష్ జాతీయ క్రికెట్ జట్టుకు కోచ్‌గా పనిచేశాడు.

రెండు సంవత్సరాలు ఐర్లాండ్ జాతీయ జట్టుకు కోచింగ్ చేసిన తర్వాత గుర్రపు పందాలపై తన ఆసక్తిని అనుసరించాడు. న్యూజీలాండ్ టిఎబి కోసం హెడ్ బుక్‌మేకర్‌గా పని చేయడానికి తిరిగి వచ్చాడు. సింగపూర్‌లో అదే పాత్రను పోషించాడు. తిరిగి దక్షిణాఫ్రికాలో రేసింగ్ బ్రాడ్‌కాస్టర్ టెలీట్రాక్ చీఫ్ ఎగ్జిక్యూటివ్‌గా పనిచేశాడు. 2013 నుండి వైకాటో రేసింగ్ క్లబ్ జనరల్ మేనేజర్ గా ఉన్నాడు. 2019 చివరిలో న్యూ సౌత్ వేల్స్‌లో ఇదే విధమైన పాత్రను చేపట్టడానికి వైకాటో రేసింగ్ క్లబ్‌ను విడిచిపెట్టాడు.

స్కై నెట్‌వర్క్ టెలివిజన్‌కి క్రికెట్ వ్యాఖ్యాతగా కూడా ఉన్నాడు.

 మూలాలు 

 బాహ్య లింకులు 
 

వర్గం:జీవిస్తున్న ప్రజలు
వర్గం:1965 జననాలు
వర్గం:న్యూజీలాండ్ క్రికెట్ క్రీడాకారులు
వర్గం:న్యూజీలాండ్ టెస్ట్ క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు